laion/Wikipedia-Exotic huggingface dataset:
ম্যাট টার্নার

ম্যাথু চার্লস টার্নার (ইংরেজি: Matt Turner, ইংরেজি উচ্চারণ: /mˈæt tˈɜːnɚ/; জন্ম: ২৪ জুন ১৯৯৪; ম্যাট টার্নার নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে ইংরেজ ক্লাব আর্সেনাল এবং মার্কিন যুক্তরাষ্ট্র জাতীয় দলের হয়ে গোলরক্ষক হিসেবে খেলেন। টার্নার ২০২১ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন। ম্যাথু চার্লস টার্নার ১৯৯৪ সালের ২৪শে জুন তারিখে মার্কিন যুক্তরাষ্ট্রের পার্ক রিজে জন্মগ্রহণ করেছেন এবং সেখানেই তার শৈশব অতিবাহিত করেছেন। টার্নার কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত মার্কিন যুক্তরাষ্ট্রের ২৬ সদস্যের চূড়ান্ত দলে স্থান পেয়েছেন। ২ ডিসেম্বর ২০২২ পর্যন্ত হালনাগাদকৃত। "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২।  "Berhalter Names 26 Player USMNT Roster For 2022 FIFA World Cup"। United States Soccer Federation। ৯ নভেম্বর ২০২২। সংগ্রহের তারিখ ৯ নভেম্বর ২০২২।  উইকিমিডিয়া কমন্সে ম্যাট টার্নার সংক্রান্ত মিডিয়া রয়েছে। সকারওয়েতে ম্যাট টার্নার (ইংরেজি) ট্রান্সফারমার্কেটে ম্যাট টার্নার (ইংরেজি) ওয়ার্ল্ডফুটবল.নেটে ম্যাট টার্নার (ইংরেজি) ন্যাশনাল-ফুটবল-টিমস.কমে ম্যাট টার্নার (ইংরেজি)
সিন্ধুর স্থানীয় সরকার নির্বাচন, ২০২২

২৪ জুন, ২০২২-এ, সিন্ধুর ১৪টি জেলায় স্থানীয় সংস্থা নির্বাচনের প্রথম দফা অনুষ্ঠিত হয়েছিল। ফলাফল অনুযায়ী, পাকিস্তান পিপলস পার্টি পৌর কমিটিতে ২২৫টি আসন পেয়েছে। জিডিএ ১৮টি, স্বতন্ত্র ১৯টি, পিটিআই ১৪টি, জেইউআই ৭টি এবং অন্যান্য দল দুটি আসনে জিতেছে। পাকিস্তানে স্থানীয় সরকার "PPP leads in violence-marred Sindh local govt elections"। ২৫ জুন ২০২২।  "PPP takes clean lead in first phase of Sindh LG polls"।  "Sindh LG Election results, PPP ahead on mostly seats"। ২৬ জুন ২০২২।
সম্পদ বড়ুয়া

সম্পদ বড়ুয়া বাংলাদেশ সিভিল সার্ভিসের একজন কর্মকর্তা। তিনি সচিব পদমর্যাদায় রাষ্ট্রপতির একান্ত সচিব হিসেবে কর্মরত ছিলেন। বর্তমানে তিনি রাষ্ট্রপতির কার্যালয়ের জন বিভাগের সচিব হিসেবে দায়িত্ব পালন করছেন। সম্পদ চট্টগ্রামের ফটিকছড়ি উপজেলার হাইদচকিয়া গ্রামে জন্মগ্রহণ করেন। তিনি চট্টগ্রাম বিশ্ববিদ্যালয় থেকে ইংরেজি সাহিত্যে স্নাতক (সম্মান) ও স্নাতকোত্তর ডিগ্রি লাভ করেন। তিনি যুক্তরাজ্যের বার্মিংহাম বিশ্ববিদ্যালয় থেকে পাবলিক ইকনোমিক ম্যানেজমেন্ট অ্যান্ড ফাইন্যান্স বিষয়ে স্নাতকোত্তর ডিগ্রি অর্জন করেন। সম্পদ বড়ুয়া বিসিএস প্রশাসন ক্যাডারের একজন কর্মকর্তা হিসেবে ১৯৮৬ সালের ২১ জানুয়ারি সরকারি চাকরিতে যোগদান করেন। তিনি মাঠ প্রশাসন ও মন্ত্রণালয়ের বিভিন্ন পদে দায়িত্ব পালন করেছেন। এছাড়া তিনি মন্ত্রিপরিষদ বিভাগ, স্থানীয় সরকার মন্ত্রণালয়, অর্থ মন্ত্রণালয় ও সংসদ সচিবালয়ের বিভিন্ন পদে কাজ করেছেন। বাংলাদেশ জাতীয় সংসদের স্পিকারের একান্ত সচিব এবং ঢাকা সিটি কর্পোরেশন ও চট্টগ্রাম বন্দর কর্তৃপক্ষের ম্যাজিস্ট্রেট হিসেবে তার কাজ করার অভিজ্ঞতা রয়েছে। তিনি সচিব পদমর্যাদায় রাষ্ট্রপতির একান্ত সচিব হিসেবে কর্মরত ছিলেন। বর্তমানে তিনি রাষ্ট্রপতির কার্যালয়ের জন বিভাগের সচিব হিসেবে দায়িত্ব পালন করছেন। সম্পদ একজন কবি, গল্পকার ও অনুবাদক। তিনি বাংলা একাডেমি এবং বাংলাদেশ এশিয়াটিক সোসাইটির জীবন সদস্য। তার রচিত উল্লেখযোগ্য গ্রন্থসমূহের মধ্যে রয়েছে— আলবার্তো মোরাভিয়ার গল্প (জাতীয় সাহিত্য প্রকাশন, ২০০৩) বার্ট্রান্ড রাসেলের আত্মকথা ১ম খণ্ড (সাহিত্যিকা, ২০০৪) গল্প দেশে দেশে (হাক্কানী পাবলিশার্স, ২০১৫) আফ্রিকার প্রাণীদের গল্প (বাংলাদেশ শিশু একাডেমি, ২০১৫) কত দেশ কত গল্প (বেঙ্গল পাবলিশার্স, ২০১৮) কাজুও ইশিগুরোর গল্প (অন্যপ্রকাশ, ২০২০) "আবারো সম্পদ বড়ুয়া রাষ্ট্রপতির পিএস"। জাগোনিউজ২৪.কম। ২৪ ফেব্রুয়ারি ২০১৫। সংগ্রহের তারিখ ২ ডিসেম্বর ২০২২।  "রাষ্ট্রপতির কার্যালয়ের দুই সচিবের চুক্তির মেয়াদ বাড়ল"। ঢাকাটাইমস। ১৭ ফেব্রুয়ারি ২০২১। সংগ্রহের তারিখ ২ ডিসেম্বর ২০২২।  "সম্পদ বড়ুয়ার জীবনবৃত্তান্ত"। রাষ্ট্রপতির কার্যালয়। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২২।  "রাষ্ট্রপতির কার্যালয়ে নতুন সচিব"। প্রথম আলো। ১৩ মে ২০১৬। সংগ্রহের তারিখ ২ ডিসেম্বর ২০২২।  "সচিব সম্পদ বড়ুয়ার চুক্তির মেয়াদ বাড়ল"। বিডিনিউজ টোয়েন্টিফোর ডটকম। ৩ মার্চ ২০১৯। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২২।
বাংলা ভাষা আন্দোলনের ইতিহাস বিষয়ক গ্রন্থ

বাংলা ভাষা আন্দোলনের ইতিহাস নিয়ে বহু গ্রন্থ রচিত হয়েছে। তার মধ্যে অধিক সমাদৃত ও উল্লেখযোগ্য বইগুলোর নাম নিচে দেওয়া হলোঃ পূর্ব বাঙলার ভাষা আন্দোলন ও তৎকালীন রাজনীতি - বদরুদ্দিন উমর ভাষা আন্দোলনের ইতিহাস - বশীর আল-হেলাল ভাষা আন্দোলনের ইতিহাস - আহমদ রফিক ভাষা আন্দোলন : টেকনাফ থেকে তেঁতুলিয়া - আহমদ রফিক ভাষা আন্দোলনঃ ইতিহাস ও তাৎপর্য - আব্দুল মতিন ও আহমদ রফিক ভাষা আন্দোলন প্রসঙ্গঃ কতিপয় দলিল - বদরুদ্দিন উমর ভাষা আন্দোলন থেকে স্বাধীনতা - এম আর আখতার মুকুল আত্মপরিচয় ভাষা-আন্দোলন স্বাধীনতা - আনিসুজ্জামান বাংলা ভাষা আন্দোলন - রফিকুল ইসলাম বাহান্নর ভাষা আন্দোলন - গাজীউল হক ও এম আর আখতার মুকুল একুশে ফেব্রুয়ারি সকল ভাষার কথা কয় - মুহাম্মদ হাবিবুর রহমান ভাষা আন্দোলনের ইতিহাস ও দলিলপত্র - সাহিদা বেগম ভাষার লড়াই ও রাষ্ট্রভাষা আন্দোলন - গোলাম কুদ্দুস আমার দেখা ভাষা আন্দোলন, মুক্তিযুদ্ধ ও রাজনীতি - ননী গোপাল সাহা রাষ্ট্রভাষা আন্দোলনঃ ইতিহাস ও অনুষঙ্গ - আহমদ রফিক ও এম আর মাহবুব রাষ্ট্রভাষা আন্দোলনের দলিলপত্র -এম আর মাহবুব রাষ্ট্রভাষা আন্দোলন কী ও কেন? - আনিসুজ্জামান আমাদের ভাষার লড়াই - বদরুদ্দীন উমর ল্যাঙ্গুয়েজ মুভমেন্ট অ্যান্ড দ্য মেকিং অব বাংলাদেশ (Language Movement and the making of Bangladesh) - সফর আলী আকন্দ State language movement in East Bengal, 1947-1956 - আবুল মাল আব্দুল মুহিত একুশের স্মারকগ্রন্থ - বাংলা একাডেমী Language Movement in East Bengal - বদরুদ্দীন উমর Bengali Language Movement and Creation of Bangladesh - আনোয়ার এ. দিল, আফিয়া দিল রাষ্ট্রভাষা-আন্দোলন ও বঙ্গবন্ধু শেখ মুজিবুর রহমান - এম আর মাহবুব ভাষা-আন্দোলনে ইতিহাস বিকৃতি: তমদ্দুন মজলিস ও কমিউনিস্ট পার্টি - আহমদ রফিক আওয়ামী লীগ ও ভাষা আন্দোলন - এম আব্দুল আলীম আলীম, এম আবদুল (১৭ ফেব্রুয়ারি ২০২২)। "ভাষা আন্দোলন নিয়ে লেখালেখি | কালের কণ্ঠ"। কালের কণ্ঠ। সংগ্রহের তারিখ ২ ডিসেম্বর ২০২২।
কুয়েতের প্রধানমন্ত্রীদের তালিকা

কুয়েতের প্রধানমন্ত্রী হলেন কুয়েতের সরকার প্রধান । পদাধিকারী অনির্বাচিত এবং কুয়েতের সংবিধানের ৫৬ অনুচ্ছেদ অনুসারে কুয়েতের আমির দ্বারা নিযুক্ত হন। কুয়েতের আমির এবং ন্যাশনাল অ্যাসেম্বলির স্পিকারের পর দেশের তৃতীয় সবচেয়ে শক্তিশালী কর্মকর্তা হিসেবে, প্রধানমন্ত্রী কুয়েত সরকারের নির্বাহী শাখার নেতৃত্ব দেন। কুয়েতের স্বাধীনতার সময় কুয়েতের আমির আবদুল্লাহ আল-সালিম আল-সাবাহ, সংবিধান প্রণয়নের জন্য গণপরিষদ নির্বাচিত হওয়ার পর ১৭ জানুয়ারি ১৯৬২-এ নিজেকে কুয়েতের প্রথম প্রধানমন্ত্রী নিযুক্ত করেন। ২০০৪ সাল পর্যন্ত, কুয়েতের ক্রাউন প্রিন্স সাধারণত প্রধানমন্ত্রীর কার্যালয়ে নিযুক্ত হন। সূত্র: কুয়েত ন্যাশনাল গার্ড পররাষ্ট্র মন্ত্রণালয় (কুয়েত) প্রতিরক্ষা মন্ত্রণালয় (কুয়েত) স্বরাষ্ট্র মন্ত্রণালয় (কুয়েত) কুয়েতের রাজনীতি In exile in Taif, Saudi Arabia between 2 August 1990 and 15 March 1991, due to the Iraqi invasion and occupation, and the subsequent Gulf War. Kuwait, the Government of। Kuwait Constitution।  "History Of PM"। The Government of Kuwait। ১ জুন ২০১৯ তারিখে মূল থেকে আর্কাইভ করা। সংগ্রহের তারিখ ১ জুন ২০১৯।
বাংলাদেশ জ্বালানি ও বিদ্যুৎ গবেষণা কাউন্সিল

বাংলাদেশ জ্বালানি ও বিদ্যুৎ গবেষণা কাউন্সিল বাংলাদেশের একটি সংবিধিবদ্ধ সংস্থা। গবেষণা এবং উন্নয়নের মাধ্যমে জ্বালানি ও বিদ্যুৎ খাতে প্রযুক্তিগত উদ্ভাবন আনার পাশাপাশি জ্বালানি নিরাপত্তা নিশ্চিত করার লক্ষ্যে বাংলাদেশ জ্বালানি ও বিদ্যুৎ গবেষণা কাউন্সিল গঠিত হয়। বাংলাদেশ জ্বালানি ও বিদ্যুৎ গবেষণা কাউন্সিল আইন, ২০১৫ প্রণয়নের পর কাউন্সিল তার কার্যক্রম শুরু করে। বাংলাদেশ জ্বালানি ও বিদ্যুৎ গবেষণা কাউন্সিলের দায়িত্ব ও কার্যাবলী নিম্নরূপ: জাতীয় প্রয়োজনের প্রতি লক্ষ্য রাখিয়া বিদ্যুৎ ও জ্বালানি বিষয়ক স্বল্প মধ্য ও দীর্ঘ মেয়াদী গবেষণা পরিকল্পনা প্রণয়ন ও পরিচালনা এবং উহার সমন্বয়, পরিবীক্ষণ ও মূল্যায়ন; বিদ্যুৎ ও জ্বালানি গবেষণা সম্পর্কিত বার্ষিক কর্ম পরিকল্পনা প্রণয়ন ও বাস্তবায়ন; বিদ্যুৎ ও জ্বালানির উন্নয়ন, সংরক্ষণ এবং উহার দক্ষ ব্যবহার সংক্রান্ত গবেষণা ও উন্নয়ন সংক্রান্ত কাজে উৎসাহ প্রদান; বিদ্যুৎ ও জ্বালানি সংশ্লিষ্ট সরকারি ও বেসরকারি গবেষণা প্রতিষ্ঠানকে প্রায়োগিক গবেষণা কার্যে উৎসাহ প্রদান এবং উক্ত গবেষণাকার্যের সমন্বয় সাধন; জাতীয় বা আন্তর্জাতিক খ্যাতিসম্পন্ন গবেষক ও বিজ্ঞানীদের বিদ্যুৎ ও জ্বালানি সংক্রান্ত গবেষণা কাজে সম্পৃক্তকরণ; বিদ্যুৎ ও জ্বালানি খাতে বিদ্যমান প্রযুক্তির উন্নয়ন, উৎকর্ষতা সাধন ও নূতন প্রযুক্তি উদ্ভাবন; বিদ্যুৎ ও জ্বালানি খাতে উদ্ভাবিত প্রযুক্তির মাধ্যমে জ্বালানী সাশ্রয়ী পণ্যসমূহের উৎপাদন ব্যয় হ্রাসপূর্বক জনগণের ক্রয়সীমার মধ্যে আনয়ন বা গ্রহণযোগ্যতা বৃদ্ধির জন্য সরকারের নিকট সুপারিশ প্রদান; বিদ্যুৎ ও জ্বালানি বিষয়ক গবেষণালব্ধ ফলাফল ও উহার প্রয়োগ সম্পর্কে জনগণকে অবহিত করিবার উদ্দেশ্যে সেমিনার, সিম্পোজিয়াম বা কর্মশালার আয়োজন এবং এতদ্সংশ্লিষ্ট প্রকাশনার ব্যবস্থা গ্রহণ; বিদ্যুৎ ও জ্বালানি সংশ্লিষ্ট পরীক্ষাগার ও গবেষণাগার স্থাপনসহ ইহাতে নিয়োজিত গবেষকগণের সক্ষমতা বৃদ্ধির লক্ষ্যে প্রয়োজনীয় প্রশিক্ষণ ও উচ্চ শিক্ষার কার্যক্রম গ্রহণ; বিদ্যুৎ ও জ্বালানি খাতের প্রায়োগিক গবেষণার জন্য প্রয়োজনীয় অর্থের সংস্থান এবং গবেষণালব্ধ ফলাফলের যথাযথ প্রয়োগ নিশ্চিতকরণ; বিদ্যুৎ ও জ্বালানি খাতের উন্নয়নের ক্ষেত্রে বিদ্যমান সমস্যাসমূহ চিহ্নিতকরণ এবং উক্ত সমস্যা নিরসনে করণীয় সম্পর্কে সরকারকে পরামর্শ প্রদান; কাউন্সিলের বাজেট প্রস্তাব অনুমোদনসহ বিদ্যুৎ ও জ্বালানি সম্পর্কিত গবেষণা পরিকল্পনা প্রস্তাব পর্যালোচনা ও গবেষণা কার্যক্রম পরিচালনা; গবেষকদের নিকট হইতে প্রাপ্ত গবেষণা প্রস্তাবসহ উহার বাস্তবায়নের জন্য প্রস্তাবিত বাজেট পরীক্ষা, মূল্যায়ন এবং অনুমোদন; বিদ্যুৎ ও জ্বালানি বিষয়ক আঞ্চলিক ও আন্তর্জাতিক পর্যায়ের গবেষণা প্রতিষ্ঠানের সহিত নিবিড় যোগাযোগ রক্ষা করা; বিদ্যুৎ ও জ্বালানি বিষয়ক সরকারি, আধা-সরকারি এবং স্বায়ত্তশাসিত গবেষণা প্রতিষ্ঠানের চলমান কার্যক্রমসহ নূতন গবেষণা কার্যক্রমের সহিত সমন্বয় সাধনে সরকারকে সহযোগিতা প্রদান; সরকারের পূর্বানুমোদনক্রমে, যে কোন ব্যক্তি বা সংস্থার সহিত চুক্তি সম্পাদন; এবং এই আইনের উদ্দেশ্য পূরণকল্পে বিধি, প্রবিধান দ্বারা বা সরকার কর্তৃক, সময় সময়, নির্ধারিত অন্যান্য দায়িত্ব পালন। "এক নজরে বিইপিআরসি"। বাংলাদেশ জ্বালানি ও বিদ্যুৎ গবেষণা কাউন্সিল। সংগ্রহের তারিখ ২ ডিসেম্বর ২০২২।  "বাংলাদেশ জ্বালানি ও বিদ্যুৎ গবেষণা কাউন্সিল আইন, ২০১৫"। লজ অব বাংলাদেশ। গণপ্রজাতন্ত্রী বাংলাদেশ সরকার। সংগ্রহের তারিখ ২ ডিসেম্বর ২০২২।  বাংলাদেশ জ্বালানি ও বিদ্যুৎ গবেষণা কাউন্সিল আইন, ২০১৫
সেন্ট জোসেফ্‌স উচ্চ বিদ্যালয়

সেন্ট জোসেফ্‌স উচ্চ বিদ্যালয় বাংলাদেশের খুলনা নগরীর আহসান আহমেদ সড়কে অবস্থিত একটি স্বনামধন্য শিক্ষাপ্রতিষ্ঠান। ১৯৩৬ সালে রেভাঃ ফাঃ ই, পলেটো এস, সি, ডি, ডি কৃষ্ণনগরের বিশপের পরামর্শক্রমে খুলনা শহরের প্রাণকেন্দ্র আহসান আহমেদ রোডে একটি বাংলা মিডিয়াম বিদ্যালয় স্থাপনের সিদ্ধান্ত নেন। রেভাঃ ফাঃ ই, পলেটো এস, সি, ডি, ডি নিজেই ১৯৩৯ সালের ১৮ ডিসেম্বর প্রধান শিক্ষকের দায়িত্ব নিয়ে ৭ জন শিক্ষক ও ৪০ জন ছাত্র নিয়ে ১৯৪০ সালের ৬ জানুয়ারি যাত্রা শুরু করেন। সাধু জোসেফের নামে নামকরণ করেন 'সেন্ট জোসেফস স্কুল'। প্রথন বছরে প্রথম শ্রেণি হতে ষষ্ঠ শ্রেণি পর্যন্ত চালু হয় ১৯৪১ সালে ৭ম শ্রেণি চালু হয়। ১৯৪২ সালে অষ্টম শ্রেণি চালু হয়। ১৯৪৪ সালে দশম শ্রেণি চালু হয়। ১৯৪৩ সালে অত্র বিদ্যালয় কলিকাতা বিশ্ববিদ্যালয় কর্তৃক স্বীকৃতি লাভ করে। ১৯৪৫ সালে প্রথম প্রবেশিকা পরীক্ষায় ৮ জন ছাত্রের মধ্যে ৪ জন কৃতকার্য হন। ১৯৪৬ সালে ১৭ জন পরীক্ষায় অংশ নেয় এবং ১৫ জন ছাত্র কৃতিত্বের সাথে কৃতকার্য হয়। সেন্ট জোসেফস্ উচ্চ বিদ্যালয় খুলনা নগরীর আহসান আহমেদ রোডে অবস্হিত। পূর্বদিকে বাবু খান রোড ও উত্তরে সেন্ট জোসেফস ক্যাথলিক চার্চ অবস্হিত। বিদ্যালয়ে বর্তমানে ৩৭ জন শিক্ষক-শিক্ষিকা। বর্তমানে এ বিদ্যালয়ে এক শিফটে ছাত্রদের শিক্ষা দেওয়া হয় এবং মোট পাঠরত ছাত্রসংখ্যা ১৮৫০ জন। খুলনা ধর্মপ্রদেশের বিশপ উক্ত বিদ্যালয়ের সভাপতি। এই বিদ্যালয়ে শিক্ষার্থীদের জন্য রয়েছে বিভিন্ন সাংস্কৃতিক কার্যক্রম, প্রযুক্তি ও বিজ্ঞান চর্চা, স্কাউট কার্যক্রম। বিদ্যালয়ের একটি একাডেমিক ভবন, একটি অডিটোরিয়াম ও একটি শহীদ মিনার রয়েছে। এস এম শফিউদ্দিন আহমেদ, ১৭ তম সেনাপ্রধান, বাংলাদেশ সেনাবাহিনী কাজী হাবিবুল আউয়াল, সাবেক প্রধান নির্বাচন কমিশনার, বাংলাদেশ নির্বাচন কমিশন শেখ ফজলুল করিম সেলিম, সাবেক স্বাস্থ্য ও পরিবার কল্যাণ মন্ত্রী আলমগীর সাত্তার, বীর প্রতীক খেতাবপ্রাপ্ত বীর মুক্তিযোদ্ধা প্রিন্স মাহমুদ, সুরকার ও গীতিকার তানভীর মোকাম্মেল, খ্যাতনামা চলচ্চিত্র পরিচালক শেখ সালাহউদ্দিন জুয়েল, সাবেক সংসদ সদস্য, খুলনা-২ এম নুরুল ইসলাম, বরেণ্য ভাষাসৈনিক ও সাবেক সংসদ সদস্য, খুলনা-৪ মোস্তফা রশিদী সুজা, সাবেক হুইপ ও সংসদ সদস্য, খুলনা-৪ মিজানুর রহমান, সাবেক সংসদ সদস্য, খুলনা-২ পঞ্চানন বিশ্বাস, সাবেক হুইপ ও সংসদ সদস্য, খুলনা-১ আক্তারুজ্জামান বাবু, সাবেক সংসদ সদস্য, খুলনা-৬ হুমায়ুন কবীর, সচিব, রেলপথ মন্ত্রনালয় সাইদ হাসান টিপু, প্রতিষ্ঠাতা, অবসকিওর (বাংলা ব্যান্ড) এম হামিদ, সাবেক মহাপরিচালক, বাংলাদেশ টেলিভিশন (বিটিভি) স ম বাবর আলী, মহান মুক্তিযুদ্ধের অন্যতম সংগঠক এ কে এ ফিরোজ নুন, বিশিষ্ট সাংবাদিক, রাজনীতিবিদ ও লেখক মোহাম্মদ ইয়াহইয়া আখতার, উপাচার্য, চট্টগ্রাম বিশ্ববিদ্যালয় আহমেদ, কামাল (১৬ ডিসেম্বর ২০১৫)। "খুলনায় ৭৫ বছরের স্কুল: সেন্ট জোসেফস"। প্রথম আলো। সংগ্রহের তারিখ ২ ডিসেম্বর ২০২২।
জাকিয়া সুলতানা

জাকিয়া সুলতানা (জন্ম: ১৯৬৮) বাংলাদেশ সিভিল সার্ভিসের একজন কর্মকর্তা। তিনি সচিব হিসেবে বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান পদে দায়িত্ব পালন করেছেন। বর্তমানে তিনি শিল্প মন্ত্রণালয়ের সিনিয়র সচিব হিসেবে দায়িত্ব পালন করছেন। জাকিয়া ১৯৬৮ সালে নাটোর জেলার সিংড়া উপজেলায় জন্মগ্রহণ করেন। তার বাবা খন্দকার আফজাল আলি ও মা আনোয়ারা বেগম। তিনি ঢাকা বিশ্ববিদ্যালয়ের তৎকালীন ইনস্টিটিউট অব পোস্ট গ্রাজুয়েট মেডিকেল রিসার্চ (আইপিজিএমআর) থেকে শরীরবিদ্যায় ১৯৮৯ সালে বিএসসি এবং ১৯৯১ সালে এমএসসি ডিগ্রি লাভ করেন। তিনি অস্ট্রেলিয়ার ভিক্টোরিয়া বিশ্ববিদ্যালয় থেকে ২০০৭ সালে পরিবেশ ব্যবস্থাপনায় এমএস ডিগ্রি অর্জন করেন। এছাড়া দেশ ও বিদেশে তিনি বিভিন্ন প্রশিক্ষণ লাভ করেছেন। জাকিয়া সুলতানা বাংলাদেশ সিভিল সার্ভিসের ১০ম ব্যাচের প্রশাসন ক্যাডারের একজন কর্মকর্তা হিসেবে ১৯৯১ সালে সরকারি চাকরিতে যোগ দেন। তিনি মাঠ প্রশাসনে বিভিন্ন পদে কর্মরত ছিলেন। এছাড়াও তিনি নারী ও শিশু বিষয়ক মন্ত্রণালয়, স্থানীয় সরকার মন্ত্রণালয়, পল্লী উন্নয়ন ও সমবায় মন্ত্রণালয়, পরিবেশ ও বন মন্ত্রণালয়, অর্থ মন্ত্রণালয় এবং স্বাস্থ্য ও পরিবার কল্যাণ মন্ত্রণালয়ে বিভিন্ন দায়িত্ব পালন করেছেন। জাকিয়া বাংলাদেশ শিল্প কারিগরি সহায়তা কেন্দ্র, বারডেম, পল্লী সঞ্চয় ব্যাংক এবং সাধারণ বীমা কর্পোরেশন প্রভৃতি প্রতিষ্ঠানের পরিচালনা পর্ষদের সদস্য ছিলেন। তিনি সচিব হিসেবে বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান পদে দায়িত্ব পালন করেছেন। বর্তমানে তিনি শিল্প মন্ত্রণালয়ের সিনিয়র সচিব হিসেবে দায়িত্ব পালন করছেন। "বিদ্যুৎ গবেষণা কাউন্সিলের নতুন চেয়ারম্যান জাকিয়া"। বাংলানিউজটোয়েন্টিফোর.কম। ৭ জানুয়ারি ২০২১। সংগ্রহের তারিখ ২ ডিসেম্বর ২০২২।  "শিল্প সচিব হলেন জাকিয়া সুলতানা"। প্রতিদিনের সংবাদ। ৯ মে ২০২১। সংগ্রহের তারিখ ২ ডিসেম্বর ২০২২।  "শিল্পসচিব হলেন জাকিয়া সুলতানা"। সমকাল। ৯ মে ২০২১। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২২।  "জাকিয়া সুলতানার জীবন বৃত্তান্ত"। শিল্প মন্ত্রণালয় (ইংরেজি ভাষায়)। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২২।  "শিল্প সচিব হলেন জাকিয়া সুলতানা"। মানবজমিন। ৯ মে ২০২১। সংগ্রহের তারিখ ২ ডিসেম্বর ২০২২।  "জাকিয়া শিল্পেই থাকছেন, তথ্যে যাচ্ছেন হুমায়ুন কবীর"। বিডিনিউজ টোয়েন্টিফোর ডটকম। ১ নভেম্বর ২০২২। ২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০২২।
কুয়েতের যুবরাজ

কুয়েত রাজ্যের যুবরাজ হলেন কুয়েতের আমিরের স্পষ্ট উত্তরাধিকারী। কুয়েতের সংবিধানের অনুচ্ছেদ-৪ এর অধীনে, এই পদটি শুধুমাত্র শেখ মুবারক আল-সাবাহ- এর বংশধরদের দ্বারা অধিষ্ঠিত হতে পারে, এবং আমিরের সিংহাসন আরোহণের এক বছরের মধ্যে মনোনীত করা আবশ্যক। এই পদবীটি আমিরের মনোনয়নের সংমিশ্রণ দ্বারা কার্যকর করা হয়, এবং জাতীয় পরিষদ কর্তৃক এটির অনুমোদন, একটি বিশেষ বৈঠকে এর সদস্যদের সংখ্যাগরিষ্ঠ ভোট দ্বারা চিহ্নিত করা হয়। যদি এটি না ঘটে, তাহলে সংবিধানে আমিরকে শেখ মুবারক আল-সাবাহ-এর তিনজন বংশধরকে মনোনীত করতে হবে, যাদের মধ্যে জাতীয় পরিষদ একজনকে যুবরাজ বা উত্তরাধিকারী হিসাবে আনুগত্যের অঙ্গীকার করবে। নিয়োগের জন্য, মনোনীত ব্যক্তিকে অবশ্যই সংখ্যাগরিষ্ঠ বয়স পূর্ণ হতে হবে, সুস্থ মনের অধিকারী হতে হবে এবং মুসলিম পিতামাতার বৈধ সন্তান হতে হবে। তিনটি ধারাবাহিক রীতি রয়েছে যা যুবরাজের পছন্দকে প্রভাবিত করে। প্রথমত, শেখ মুবারক আল-সাবাহার দুই পুত্রের বংশধরদের মধ্যে বাছাই করা হয়: জাবের দ্বিতীয় আল-সাবাহ এবং সেলিম আল-মুবারক আল-সাবাহ । দ্বিতীয়ত, রাজপরিবারের অন্যান্য প্রবীণ সদস্যদের মধ্য থেকে যুবরাজকে পারিবারিক পরিষদ দ্বারা নির্বাচিত করা হয়। তৃতীয়ত, উত্তরাধিকারের বিষয়টি পারিবারিক বিষয় এবং গোপন রাখা হয়। যেমন, এটি জনসাধারণের বিতর্কের জন্য উন্মুক্ত নয়। কুয়েতের রাজনীতি In exile in Taif, Saudi Arabia between 2 August 1990 and 15 March 1991, due to the Iraqi invasion and occupation, and the subsequent Gulf War. "Next in Line: Succession and the Kuwaiti Monarchy"। Carnegie Endowment for International Peace (ইংরেজি ভাষায়)। সংগ্রহের তারিখ ২০২০-১২-১৩।  "Kuwait Constitution"। The Diwan of The Prime Minister of the State of Kuwait। ১১ মে ২০১২ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০২০।  "The Emirate of Kuwait Challenged by Succession :: Observatoire of Arab-Muslim World and Sahel :: Foundation for Strategic Research :: FRS"। www.frstrategie.org (ইংরেজি ভাষায়)। সংগ্রহের তারিখ ২০২০-১২-১৩।  Amiri Diwan of Kuwait website
বিএএফ শাহীন কলেজ বগুড়া

বিএএফ শাহীন কলেজ বগুড়া বাংলাদেশ বিমান বাহিনী কর্তৃক পরিচালিত একটি কলেজ। 'শিক্ষা, সংযম, শৃঙ্খলা' এই মূলমন্ত্রকে ধারণ করে, শাহীন শিক্ষা পরিবারের সর্বকনিষ্ঠ সদস্য বিএএফ শাহীন কলেজ বগুড়া ২০২০ সালের ১লা জানুয়ারি যাত্রা শুরু করে। কলেজটি বগুড়া-রংপুর মহাসড়কের বারোপুর ক্রসরোড (২য় বাইপাস), বগুড়া সদর, বগুড়া থেকে ১.৫ কিলোমিটার উত্তর-পশ্চিমে বাংলাদেশ বিমান বাহিনীর একটি ইউনিটের সংলগ্ন। একটি পাঁচ তলা বিশিষ্ট ভবন রয়েছে। প্রায়ঃ১৭০০ জন বাংলাদেশের বিদ্যালয়ের তালিকা বাংলাদেশের সামরিক বাহিনীর শিক্ষাপ্রতিষ্ঠানসমূহের তালিকা বাংলাদেশের শিক্ষা ব্যবস্থা "বিএএফ শাহীন কলেজ বগুড়ার উদ্বোধন"। আইএসপিআর। ১ জানুয়ারি ২০২০। ২৩ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২৪।  "SHAHEEN SCHOOL & COLLEGE"। baf.mil.bd। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ২০২২-১২-০৩।  "BAF Shaheen College Bogura inaugurated"। ডেইলি সান (বাংলাদেশ)। ১ জানুয়ারি ২০২০। ৩ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২৪।
হারারগঞ্জী অ্যালোকেশী

হারারগঞ্জী অ্যালোকেশী বা Alocasia hararganjensis হল আরাসি (Araceae) পরিবারের একটি সপুষ্পক উদ্ভিদ প্রজাতি। এটি Alocasia fallax এর সাথে ঘনিষ্ঠভাবে সম্পর্কযুক্ত কিন্তু পাতার আকৃতির দ্বারা সহজেই আলাদা করা যায়। বাংলাদেশী উদ্ভিদবিদ হোসনে আরা ও মুহাম্মদ আবুল হাসান বাংলাদেশের মৌলভীবাজার জেলার গাজীপুর বিটের হারারগঞ্জ সংরক্ষিত বন থেকে এটি আবিষ্কার করেন এবং হারারগঞ্জের নাম অনুসারে এটিকে Alocasia hararganjensis নামকরণ করেন। "ALOCASIA HARARGANJENSIS"। Aroidpedia (ইংরেজি ভাষায়)। সংগ্রহের তারিখ ২০২২-১২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Alocasia hararganjensis H.Ara & M.A.Hassan | Plants of the World Online | Kew Science"। Plants of the World Online (ইংরেজি ভাষায়)। সংগ্রহের তারিখ ২০২২-১২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Animals and Plants Unique to Bangladesh"। lntreasures.com। সংগ্রহের তারিখ ২০২২-১২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Arbain, Dayar; Sinaga, Lorenskia Maria Regina; Taher, Muhammad; Susanti, Deny; Zakaria, Zainul Amiruddin; Khotib, Junaidi (২০২২-০৫-২৪)। "Traditional Uses, Phytochemistry and Biological Activities of Alocasia Species: A Systematic Review"। Frontiers in Pharmacology। 13: 849704। আইএসএসএন 1663-9812। ডিওআই:10.3389/fphar.2022.849704। পিএমআইডি 35685633 |pmid= এর মান পরীক্ষা করুন (সাহায্য)। পিএমসি 9170998  |pmc= এর মান পরীক্ষা করুন (সাহায্য)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাংলা-পর্তুগিজ ক্রেওল

বাংলা পর্তুগিজ ক্রেওল (পর্তুগিজ: Crioulo português bengali) ছিল একটি ইন্দো-পর্তুগিজ ক্রেওল ভাষা। মধ্যযুগীয় বাংলার বিভিন্ন শহর তথা কলকাতা, বালেশ্বর, পিপলি, চন্দননগর, চট্টগ্রাম, মেদিনীপুর, হুগলি এবং ঢাকায় এটি কথিত ছিল। পর্তুগিজ এবং বাংলা ভাষার যোগাযোগ থেকে ভাষাটি গঠিত হয়েছিল। বর্তমানে, এই ক্রেওল সম্পূর্ণরূপে বিলুপ্ত। পর্তুগিজ-ভিত্তিক ক্রেওল ভাষা ইন্দো-পর্তুগিজ ক্রেওল "Os crioulos Indo-Portugueses" (পর্তুগিজ ভাষায়)। Super Goa। ২৩ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৪।  Arends, Muysken, & Smith (1995) Pidgins and Creoles: An Introduction, p 353 টেমপ্লেট:Portuguese dialectsটেমপ্লেট:পর্তুগিজ ক্রেওল
ইন্দো-পর্তুগিজ ক্রেওল

ইন্দো-পর্তুগিজ ক্রিওল হল বেশ কিছু পর্তুগিজ ক্রিওল যা ভারত ও শ্রীলঙ্কায় পূর্বতন পর্তুগিজ ভারতীয় বসতিতে কথিত। এর মধ্যে আছে কোচিন, ফোর্ট বাসেইন, গোয়া, দমন ও দিউ, পর্তুগিজ সিলন প্রভৃতি। এই ক্রেওলগুলি এখন বেশিরভাগই বিলুপ্ত বা বিপন্ন। ক্রেওলগুলোর ব্যাকরণ বা অভিধানে যথেষ্ট ইউরোপীয় পর্তুগিজ শব্দ রয়েছে: সিলন পর্তুগিজ ক্রেওল (শ্রীলঙ্কা) দমন ও দিউ পর্তুগিজ ক্রেওল ক্রিস্টি ভাষা ( চাউল পর্তুগিজ ক্রেওল) নরতেইরো ক্রেওল (বাসেইন) বোম্বে পর্তুগিজ ক্রেওল গোয়া পর্তুগিজ ক্রেওল কোচিন পর্তুগিজ ক্রেওল কণ্ণুর পর্তুগিজ ক্রেওল বাংলা পর্তুগিজ ক্রেওল ইন্দো-পর্তুগিজ অভিব্যক্তিটি কেবল ক্রেওলদেরই নয়, লুসো-ইন্ডিয়ান এবং পর্তুগিজ বার্গারদের ক্রিওল জনগোষ্ঠীকেও বোঝাতে পারে, যারা তাদের ভারতীয় উপমহাদেশে কথা বলতো। এথ্‌নোলগে ইন্দো-পর্তুগিজ ক্রেওল (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Indo-Portuguesic"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Indo-Portuguese"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  টেমপ্লেট:Portuguese Creoles
কামাক্ষী

কামাক্ষী বা ললিতাম্বা হলেন সনাতন ধর্মের এক দেবী। কামাক্ষী শক্তিপীঠ ভারতের তামিলনাড়ুর কাঞ্চীপুরম এ অবস্থিত। এটি অষ্টাদশ মহাশক্তিপীঠ এর অন্তর্ভুক্ত। দেবীর নিতম্ব ভাগ পতিত হয়েছিল। ভৈরব হলেন একাম্রনাথ । কামাক্ষী শব্দের অর্থ কামনা রূপ অক্ষী যাঁর(স্ত্রী) কামাক্ষী আম্মান বা ত্রিপুরাসুন্দরী শ্রীকুলের দেবী। কামাক্ষী ধনুক, পঞ্চবাণ, পাশ ও অঙ্কুশধারিনী। পাশ মায়ার প্রতীক, অঙ্কুশ মোক্ষের , পঞ্চবাণ পঞ্চ ইন্দ্রিয়ের প্রতীক এবং ইক্ষুধনু মনের প্রতীক। দেবীর ‘কামাক্ষী’ নামের তত্ত্ব আছে। ‘কা’ অর্থাৎ দেবী সরস্বতী, ‘মা’ অর্থাৎ দেবী লক্ষ্মী এবং ‘অক্ষি’ অর্থাৎ চোখ। এখান থেকেই বলা হয় যে, যে দেবীর দুই চোখে লক্ষ্মী ও সরস্বতী অবস্থিত; তিনিই দেবী কামাক্ষী। তাঁকে দর্শন করলে লক্ষ্মী ও সরস্বতীর মতো দুই মহাদেবীকে দর্শনের পুণ্যও লাভ হয়। পুরাণ অনুসারে তিনি ভণ্ডাসুর কে বধ করতে আবির্ভূত হন।  এবিষয়ক ত্রিপুরাসুন্দরী নিবন্ধ দেখুন । বলা হয় রামচন্দ্র এর বংশের কুলদেবী হলেন কামাক্ষী । তাই তাদের বংশের নাম ইক্ষুবাক। কাঞ্চীপুরমের কেন্দ্রে রয়েছে দেবী কামাক্ষীর সুপ্রাচীন ও সুবিশাল মন্দির। এই মন্দিরকে কেন্দ্র করেই এই কাঞ্চীপুরম শহর গড়ে উঠেছে। গড়ে উঠেছে নানান দেবদেবীর অসংখ্য মন্দিরও। তাই এই শহরকে মন্দিরের শহর এবং দক্ষিণের বারাণসী বলা হয়। দেবীর মন্দিরটি ঠিক কবে নির্মিত হয়েছে, তার সঠিক সময় নির্ণীত হয়নি। ঐতিহাসিকেরা বলেন যে, খ্রিস্টপূর্ব পঞ্চম শতাব্দী থেকে খ্রিস্টীয় অষ্টম শতাব্দীর কোন এক সময় এই মন্দির নির্মিত হয়। পল্লব রাজাদের রাজত্বকালে এই মন্দির বর্তমান ছিল। কাঞ্চীপুরম তাঁদের রাজধানী ছিল। Frawley, David: "Tantric Yoga and the Wisdom Goddesses", page 89. Motilal Banarsidass Publishers, reprint 2005 Ashtadasa Shakti Peethas and Rahasya and mahimas। KS Omniscriptum Publishing। ২০২১। আইএসবিএন 9786200626400।  https://www.jiyobangla.com/bn/news/maa-kamakshi-mandir-at-kanchipuram?q&utm_source=search&utm_medium=related
চিরানকুচি

চিরানকুচি(বৈজ্ঞানিক নাম: Parantica melaneus (Cramer)) যার শরীর ও ডানা লালচে বাদামি রঙের এবং এরা মাঝারি-বড় আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত। চিরানকুচি এর প্রসারিত অবস্থায় ডানার আকার ৮৫-৯৫ মিলিমিটার দৈর্ঘ্যের হয়। ভারতে প্রাপ্ত চিরানকুচি এর উপপ্রজাতি হল- Parantica melaneus plataniston (Fruhstorfer, 1910) – Himalayan Chocolate Tiger এই প্রজাতি ভারত এর সিকিম থেকে অরুনাচল প্রদেশ, নিকোবর দ্বীপপুঞ্জ, নেপাল, ভূটান এবং মায়ানমার এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- স্ত্রী-পুরুষ উভয় প্রকারেরই ডানার মূল রঙ কালচে বাদামী অথবা ঘন বাদামী। পিছনের ডানার উপরিতলের প্রান্ত অথবা টার্মিনাল অংশ চকলেট রঙা বাদামি বর্নের। উভয় ডানার দাগ-ছোপগুলি অতি স্বচ্ছ নীলচে সাদা, ছিটমউল এর অনুরূপ, তবে আকারে ক্ষুদ্রতর এবং সামনের দানার সেল এর পরবর্তী ২ ও ৩ নং শিরামধ্যে অবস্থিত ছোপগুলি অপেক্ষাকৃত ছোট এবং একে অন্যের থেকে অধিকতর বিচ্ছিন্ন। পিছনের ডানার সেল দাগযুক্ত অথবা বিভক্ত নয়। উভয় ডানার নিম্নতল অপেক্ষাকৃত ফ্যাকাশে অথবা বিবর্ন। এদের উদর হলদেটে বাদামী এবং পুরুষ প্রকারে পিছনের ডানার উপরিপৃষ্ঠে গন্ধ আঁশ এর ছপ বিদ্যমান। A Pictorial Guide Butterflies of Gorumara National Park (2022 সংস্করণ)। Department of Forests Government of West Bengal। পৃষ্ঠা 164।  Isaac, Kehimkar (২০২২)। BHNS Field Guides Butterflies of India। Mumbai: Bombay Natural History Society। পৃষ্ঠা 335। আইএসবিএন 9789384678012।  "Parantica melaneus (Cramer, [1775]) - Chocolate Tiger"। Butterflies of India। সংগ্রহের তারিখ ৩ ডিসেম্বর ২০২২।  R.K., Varshney; Smetacek, Peter (2030)। A Synoptic Catalogue of the Butterflies of India। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 150। আইএসবিএন 978-81-929826-4-9। ডিওআই:10.13140/RG.2.1.3966.2164।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা 304। আইএসবিএন 978 019569620 2।  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 65। আইএসবিএন 978-8170192329।  উইকিমিডিয়া কমন্সে চিরানকুচি সংক্রান্ত মিডিয়া রয়েছে।